CELEX: 62010TN0402
Language: mt
Date: 2010-09-09 00:00:00
Title: Kawża T-402/10: Rikors ippreżentat fid- 9 ta’ Settembru 2010 — Villeroy & Boch — Belgium vs Il-Kummissjoni

6.11.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 301/53
            
         Rikors ippreżentat fid-9 ta’ Settembru 2010 — Villeroy & Boch — Belgium vs Il-Kummissjoni
   (Kawża T-402/10)
   ()
   2010/C 301/85
   Lingwa tal-kawża: l-Olandiż
   
      Partijiet
   
   
      Rikorrenti: Villeroy & Boch — Belgium (Brussell, il-Belġju) (rappreżentanti: O. Brouwer u J. Blockx, avukati)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla d-deċiżjoni kkontestata sa fejn tirrigwarda lil Villeroy & Boch Belgium N.V./S.A.
            
         
               —
            
            
               sussidjarjament, tnaqqas il-multa imposta fuq ir-rikorrenti.
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Ir-rikorrenti titlob l-annullmanent parzjali tad-Deċiżjoni tal-Kummissjoni Ewropea C(2010) 4185 finali, tat-23 ta’ Ġunju 2010, fil-Każ COMP/39.092 — Installazzjonijiet sanitarji, dwar ksur tal-Artikolu 101(1) TFUE, fis-suq tal-viti, tal-pumi tad-doċoċ u tal-prodotti taċ-ċeramika.
   Insostenn tar-rikors tagħha, ir-rikorrenti tinvoka seba’ motivi:
   
               —
            
            
               Ksur tal-Artikoli 101 TFUE u 53 ŻEE u ta’ ġurisprudenza stabbilita peress li l-Kummissjoni sostniet b’mod żbaljat l-ipoteżi ta’ ksur uniku u kontinwu.
            
         
               —
            
            
               Ksur tal-obbligu ta’ motivazzjoni li jirriżulta mill-Artikollu 296(2) TFUE, minħabba motivazzjoni insuffiċjenti u inadegwata fir-rigward tat-teħid inkunsiderazzjoni tal-ksur bħala uniku u kontinwu.
            
         
               —
            
            
               Ksur tal-obbligu ta’ motivazzjoni fir-rigward tal-allegata parteċipazzjoni tar-rikorrenti għall-ksur imputat lilha fis-suq Belġjan, u nuqqas ta’ provi li r-rikorrenti pparteċipat għal dan il-ksur fis-suq Belġjan.
            
         
               —
            
            
               Responsabbiltà in solidum għall-multa imposta fuq ir-rikorrenti u l-kumpannija parent tagħha, li tmur kontra l-prinċipju nulla poena sine lege tal-Artikolu 49(1) tal-Karta tad-Drittijiet Fundamentali tal-Unjoni Ewropea, u kontra l-prinċipju li l-piena ma għandhiex tkun iktar mit-tort li jirriżulta mill-Artikolu 49(3) moqri flimkien mal-Artikolu 48(1) tal-imsemmija Karta, u ksur tal-Artikolu 23 tar-Regolament (KE) Nru 1/2003.
            
         
               —
            
            
               Determinazzjoni inkorretta tal-ammont tal-multa, peress li din tirrigwarda b’mod partikolari d-dħul mill-bejgħ li ma huwiex relatat mal-ksur imputat.
            
         
               —
            
            
               Nuqqas inġustifikat li jingħata tnaqqis tal-multa minħabba dewmien sproporzjonalment twil tal-proċedura, li jmur kontra l-Artikolu 41 tal-Karta.
            
         
               —
            
            
               Ksur tal-Artikolu 23(3) tar-Regolament (KE) Nru 1/2003, minħabba l-ammont inkorrett tal-multa imposta fir-rigward tal-gravità tal-ksur, u stabbiliment inkorrett tal-“fattur ta’ dissważjoni” u sproporzjoni tal-ammont tal-multa b’mod assolut.